26 Il-MALTI 7 Mnejn jgħaddi Kristu M.. jgħaddi Kristu ma jsawwabx ħlief barka: min kien mifluġ iqum mill-art u jimxi, min kien bla dawl iħoss għajnejh jinfetħu u jara s-siġar qishom nies u l-baħar. Mnejn jgħaddi Kristu ix-xagħri jieħu r-ruħ u jibda jwarrad u fid-deżert jiftaħ bħal ġamra nar il-fjur tal-kaktus. Mnejn jgħaddi Kristu biżżejjed tmiss it-tarf tal-libsa tiegħu u tħoss nixxiegħa friska taqbeż f'ruħek. Biżżejjed meta jgħaddi Kristu li jolqtok biss id-dell tal-mixja tiegħu biex dak li kien dagħbien ifur bid-dija.